《同诸孙赋冰箸》
宋代·苏简

雪堆屋背已崔巍，沟瓦垂冰冻不摧。
乳石骈罗疑在谷，遗簪璀璨俨成堆。
沍寒侵被怜衰老，咀嚼鸣牙忆尚孩。
自是中原验时令，江南春候亦难裁。

作者简介：（?—1166）眉州眉山人，字伯业。苏迟子。以祖恩补假承务郎。徽宗宣和初调郑州司曹，累官知严州、处州。以直秘阁帅广东，措置海盗有方。以中散大夫、直龙阁致仕。有《山堂集》。